Tengku Muhammad Iskandar Ri’ayatuddin Shah

Yang Amat Mulia Tengku Arif Bendahara **Tengku Muhammad Iskandar Ri’ayatuddin Shah ibni Al-Sultan Abdullah Ri'ayatuddin Al-Mustafa Billah Shah** (diputerakan 3 Ogos 1997) merupakan putera kedua kepada Sultan Pahang, Al-Sultan Abdullah Ri’ayatuddin al-Mustafa Billah Shah dan Tengku Ampuan Pahang, Tunku Hajah Azizah Aminah Maimunah Iskandariah. 

Beliau merupakan pewaris takhta yang kedua dalam susur galur pewarisan takhta singgahsana kerajaan negeri Pahang.

## Pendidikan
Tengku Muhammad menerima pendidikan di Sekolah Persediaan Caldicott di Buckinghamshire, dari tahun 2007 hingga 2010, dan melanjutkan pelajaran ke peringkat A Level di Harrow School di London. Beliau seterusnya melanjutkan pelajaran dalam bidang Pengurusan Perniagaan Antarabangsa di Oxford Brookes University, dari tahun 2015 hingga 2018, dan menamatkan pengajian dengan Ijazah Sarjana Muda Sastera dalam Pengajian Antarabangsa dari University of Buckingham, pada tahun 2020.

## Jawatan dan peranan
Pada 15 Ogos 2019, Tengku Muhammad telah dikurniakan gelaran *Tengku Arif Bendahara* oleh ayahandanya, Al-Sultan Abdullah Ri'ayatuddin Al-Mustafa Billah Shah.

Pada April 2024, Tengku Muhammad telah dilantik sebagai Pengerusi Shahzan Alam Muda Sdn. Bhd., sebuah anak syarikat di mana EDOTCO Malaysia memegang 80% pegangan, bertindak sebagai satu-satunya Agensi Sehenti (O.S.A.) untuk fasilitasi infrastruktur telekomunikasi di Pahang.

Pada 9 Jun 2025, beliau menyertai lembaga Citaglobal Bhd sebagai pengarah bukan eksekutif bebas, menyumbang kepada tadbir urus korporat dalam sebuah firma yang tertumpu pada sektor pembinaan dan pembangunan hartanah.

## Kehidupan peribadi
Tengku Muhammad berkahwin dengan Yang Hormat Mulia Tengku Natasya Puteri, anakanda Tengku Adnan bin Tengku Mansor pada 24 Oktober 2024 di Balai Mahkota Istana Abdulaziz, Kuantan, Pahang.

## Kerjaya sukan
Tengku Muhammad meminati sukan seperti bola sepak, polo dan golf. Beliau telah mewakili negaranya dalam acara polo ekuestrian di Sukan SEA 2025.

## Terasul, gelaran, kurniaan dan lambang

### Terasul dan Gelaran
* **3 Ogos 1997 – 11 Januari 2019**: *Yang Mulia* **Tengku Muhammad Iskandar Ri'ayatuddin Shah ibni Tengku Abdullah Al-Haj**
* **11 Januari 2019 – 15 Januari 2019**: *Yang Amat Mulia* **Tengku Muhammad Iskandar Ri'ayatuddin Shah ibni Sultan Abdullah Al-Haj**
* **15 Januari 2019 - 15 Ogos 2019**: *Yang Amat Mulia* **Tengku Muhammad Iskandar Ri'ayatuddin Shah ibni Al-Sultan Abdullah Ri'ayatuddin Al-Mustafa Billah Shah**
* **15 Ogos 2019 – Kini**: *Yang Amat Mulia* *Tengku Arif Bendahara* **Tengku Muhammad Iskandar Ri'ayatuddin Shah ibni Al-Sultan Abdullah Ri'ayatuddin Al-Mustafa Billah Shah**
* Jawi: 

### Pahang
*:
**   Darjah Kebesaran Al-Sultan Abdullah Pahang Yang Amat Mulia – Peringkat Pertama Sri Setia Al-Sultan Abdullah Ahmad Shah (SAAS) – **Dato' Sri Setia** (30 Julai 2024)
**  Darjah Sri Sultan Ahmad Shah Pahang (SSAP) – **Dato' Sri** (15 Ogos 2020)

### Malaysia
* :
**  Pingat Perkhidmatan Am (PPA)
**  Pingat Pertabalan Yang di-Pertuan Agong ke-16

### Luar Negara
*:
** Darjah Saint-Charles (*Grand-Officier de l'Ordre de Saint-Charles*) - 27 November 2023

## Keturunan



## Rujukan